Χρήστος Βασματζίδης

Ο Χρήστος Βασματζίδης (23 Σεπτεμβρίου 1901 - 1 Αυγούστου 1967) ήταν Έλληνας γεωπόνος και πολιτικός. Υπηρέτησε ως βουλευτής Χαλκιδικής και από το 1963 ως το 1964 ήταν διοικητής της ΑΤΕ. Ήταν επίσης πρόεδρος του Οργανισμού Κωπαΐδας.

 Βιογραφία 
Γεννήθηκε στην Αρτάκη της Μικράς Ασίας το 1901 και έκανε σπουδές στην Ανωτάτη Γεωπονική Σχολή των Αθηνών. Από το 1935 ως το 1961 ήταν διευθυντής της  Αγροτικής Τράπεζας της Ελλάδος (ΑΤΕ). Τον Δεκέμβριο του 1963 διορίστηκε διοικητής της ΑΤΕ, θέση στην οποία παρέμεινε ως τον Αύγουστο του 1964.

Στις εκλογές του 1961 εξελέγη για πρώτη φορά βουλευτής Χαλκιδικής με την Ένωση Κέντρου και επανεξελέγη με το ίδιο κόμμα στις εκλογές του 1963, όμως παραιτήθηκε στις 11 Δεκεμβρίου 1963.

Εξελέγη για τελευταία φορά με την Ένωση Κέντρου στις 1964 και αργότερα έγινε ένας από τους αποστάτες βουλευτές από το κόμμα, το 1965.

Στις κυβερνήσεις των αποστατών, διετέλεσε υπουργός Γεωργίας. Στην κυβέρνηση Νόβα ήταν υπουργός  από τις 16 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υπουργός Γεωργίας από τις 5 Οκτωβρίου 1965 ως τις 22 Δεκεμβρίου 1966. 

Σκοτώθηκε κοντά στο Ζηρίνειο της Κηφισιάς, όταν το αυτοκίνητο που οδηγούσε συγκρούστηκε με λεωφορείο της αεροπορίας."Ο Χρ. Βασματζίδης εφονεύθη εις σύγκρουσιν του αυτοκινήτου του", Μακεδονία, φύλλο 2-8-1967, σελ 8. Ήταν παντρεμένος με την Πατρούλα Καραβίδα και είχαν 1 κόρη.Ελληνικόν who's who, Εκδοτικός Οργανισμός Ελληνικών who's who 1962, σελ. 59.

Συνέγραψε έργα, όπως "Κτηνοτροφικά προβλήματα της Ελλάδας" (1935) και "Οικονομική και τεχνική της αιγοτροφίας" (1939).Μικρασιατικά Χρονικά, Σύγγραμμα Περιοδικόν, 1964, τ.11, σελ. 81. 

 Παραπομπές 

Κατηγορία:Έλληνες υπουργοί Γεωργίας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Χαλκιδικής